Droichead na bpeacthach páis Dé
Droichead na bpeacthach páis Dé
ród coitchionn — is cruaidh
fínné;
dá mbeith Dia ag cuma fa cheart
cia bhus urra re h-imtheacht.
Síol Ádhaimh ní iomdha dhíobh
nach briseann aithne an airdríogh;
bríogh 'n-a aithneadhaibh ní fhuil
ag síol aithreamhail Ádhaimh.
Níor fhiú Ádhamh go n-a chloinn
a bhfuair Dia d'íoc an ubhoill
más é an t-ubhall fo-deara
sé d'fhulang a oigheadha.
Gin gur ísligh a fhearg ruinn
go dtáinig Críosd i gcoluinn
gar a ghaol don uile fhear
don taobh 'n-ar dhuine an Dúileamh.
Ar cuairt ón gcomhairle móir
táinig Críosd ar cionn tionóil;
tug sidhe a hucht an Athar
's a lucht tighe ar dtearcachadh.
Mar tháinig a-nall do nimh
le briathraibh óighe Is aingil
do thogaibh ceo don chruinne
eo tobair na trócuire.
Iomdha riochd 'n-a ndeachaidh Dia
nar chubhaidh re Mac Maria;
sé saor an droichid dar ndín
saobh an oifig ón Airdrígh.
Do chuir ciseal fa gach cheann
don droichead ler airg Ifreann;
bia tráth Is budh damhna déar;
cia fáth cabhra an dá chiseal.
A chlochadh an uair do b'áil
Domhnach Páise an Príomhfháidh
gur cheannaigh sé an uile fhear
ní duine an té nach tuigfeadh.
Na clocha-so mar do chuir
'n-a gcéidchiseal fan gcrannghail
tug síoth Dé fa ghach dhuine
fríoth é mar nach iarrfuidhe.
'N-a chiseal fa cheann eile
do chuir aonchloch d'áiridhe;
do bhí 'n-a luighe fan lia
rí na n-uile 's ar n-aoinDia.
Ceithre croinn do choisrig Dia
sailghe droichid Mic Mairia;
droichead é 's na sailghe sain
daingne hé ná gach obair.
I sgéalaibh na gceithre gcrann
iomdha uirsgéal nach ionann;
d'iomad sgéal n-iongnadh orra
do-ghéan mh'ionnramh eatorra.
Lán do tharthaibh gé tá a-bhus
an crann dar chomhainm Pressus
mó ná soin thall a thoradh
crann gá bhfoil ar bhfuasgoladh.
Ann sin do sáitheadh an chroch
i ndeachaidh Críosd dar gceannach
tortha uaisle i ngach am air
crann as uaisle don fhiodhbhaidh.
Móide mo mhuineachadh as
an crann séanta Si-pressus;
do-chím an-ois é ar m'aghaidh
sé fan gcrois 'n-a cholamhuin.
An crann tarsna a-tá ar an gcrois
do chiseal failme Pharrthais
tugadh ann leigheas ar locht;
ní crann cheileas a chumhocht.
Crann uasal re n-abar pailm,
crann na mbuadh Is é a fhorainm,
crann gléasda na cruinne an crann,
féasda na n-uile anam.
Crann na hola an uair do chuir
le síothcháin go síol
Ádhaimh
do mhaith sé a fhíoch 's a fhalaidh
síoth Dé munar dhiúltabhair.
M'anam ar chomairce an chroinn
do chuir Dia d'íoc an ubhoill;
dul ar a sgáth Is díon damh
madh síoth do chách madh cogadh.
Míorbhuile croinn na croiche
a n-áireamh ní fhéadfuithe;
níor fhéad riamh neach gus a-niogh
a leath nó a dtrian do thuiriomh.
Na croinn far dhoirt Íosa a fhuil
fa chéad Is móide a míorbhuil
— dul 'n-a gcaomhthach Is díon dhamh — 
aonchroch dhíobh ar n-a dhéanamh.
Do chruthuigh gach ní fa nimh
d'fhoghnamh do dhís do dhaoinibh;
mó an obair ar fhear dá
fhuil;
do thogaibh neamh ós
néalluibh.
Le fiochadh grás agus gaoil,
don Choimdhidh gin gur chomaoin,
do theilg sé a chlár dá chroidhe
do ghrádh na sé sochuidhe.
Na cóig doirse ór dhoirt
a
fhuil
do cheannach cloinne hÁdhaimh
sleagh 'n-a chígh, cló 'n-a bhonnaibh,
's a dó dhíbh 'n-a dhearnannaibh.
Ar sgoltadh a chóig gcroidhe
do dhúisigh Dia a thrócoire;
do chuir sé an chóir 'n-a colladh
is dóigh mé dá mosgoladh.
Níor thoguibh an chóir a ceann
Mac Dé nó gur airg Ifreann;
cia as tóir ar fhearaibh dá fhuil?
dleaghair cóir i n-a chréachtaibh.
Rí na cruinne ad-chuala mé
gur bh'í a dheoch dh'éis a oibre
domblas aoi d'fhagháil mar dhigh;
níor bh'fharáil caoi dá chloisdin.
Ar sgarthain cáich ré chéile
— mór an t-adhbhar aigmhéile — 
a-tá lá cúirte 'n-ar gcionn
is lá nach fúigfe fuighioll.
Éaraic páise Mhic Muire
cia ionnmhus re n-íocfuidhe
muna díol créachta do chuirp
is síodh an éachta
orrdhuirc.
Slighe choitchionn na gcóig sruth
páis Dé droichead na bpeacthach;
droichead hí don uile fhear
go dtí an duine fa dheireadh.
An droichead a-dubhairt sionn
do chách gidh conair choitchionn
aon do chéad gér chomha bheag
ad-féad dola Is an droichead. Droichead.